Twee seuns sterf dae ná mekaar by Potch-dam | Maroela Media
Die steengroefdam in Ikageng, Potchefstroom (Foto verskaf deur ER24)
Twee seuns het vandeesweek verdrink tydens twee afsonderlike voorvalle by 'n steengroefdam in Ikageng, Potchefstroom in Noordwes.
"Paramedici is op 15 Januarie deur die polisie se duikeenheid na die dam ontbied," sê Russel Meiring, woordvoerder van ER24. "'n 14-jarige seun het onder die water verdwyn. Die duikeenheid het sy liggaam ná 'n paar minute opgespoor en hom na die wal gebring. Paramedici het hom dood verklaar."
ER24 is Vrydag weer na die dam ontbied tot 'n agtjarige seun wat gaan swem het, verdwyn het. "Die SAPD se duikeenheid het weer vir 'n paar minute gesoek en op die seun se liggaam afgekom. Paramedici kon ongelukkig niks vir hom doen nie en hy is dood verklaar."
Plaaslike owerhede stel ondersoek in na die twee voorvalle.
Ek het in my jong dae baie in ghwarriegate en vleie geswem. Toe was die water baie skoner as nou. Dit is nou maar deel van kinder pret en dit kan verseker skeef uitdraai. Simparie aan die famillies.